
Narva Linnavalitsuse ehitus- ja arhitektuurikomisjoni põhimäärus

Määrus kehtetatakse Kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 64, 390; 64, 393; 63, 387; 82, 480; 96, 565; 99, 579; 2003, 1, 1; 4, 22, 88,588…….) § 49 lg 11, alusel 

I osa

ÜLDOSA

1. peatükk

Üldsätted

§ 1. Narva Linnavalitsuse Ehitus- ja arhitektuurikomisjon (edaspidi Komisjon) on Narva Linnavalitsuse (edaspidi Linnavalitsus) komisjon;

§ 2. Komisjoni ametlik nimetus on Narva Linnavalitsuse Ehitus- ja arhitektuurikomisjon;

§ 3. Komisjon asub Peetri pl 5, Narva linn; 

§ 4. Komisjoni moodustab, korraldab ümber ja tegevuse lõpetab ning tema Põhimääruse kinnitab ja teeb selles muudatusi Narva Linnavalitsus; 

§ 5. Komisjoni koosseisu kinnitab ja muudab Linnavalitsus komisjoni esimehe ettepanekul;

§ 6. Komisjon juhindub oma tegevuses riigi ja Narva linna õigusaktidest ning käesolevast Põhimäärusest;

2. peatükk

Põhiülesanded

§ 7. Komisjoni põhiülesanded on:

1) linna seisukohast oluliste objektide projekteerimistingimuste läbivaatamine, analüüsimine ja heakskiitmine;

2) detail-, üld- ja teemaplaneeringute läbivaatamine, analüüsimine ja heakskiitmine;

3) ehitusprojektide läbivaatamine, analüüsimine ja kinnitamine;

4)   aadresside ja tänavanimede määramise ettepanekute tegemine;

5) planeeringute menetlemise käigus esitatud ettepanekute ja vastuväidete läbivaatamine ja seisukoha kujundamine planeeringu vastuvõtjale.

§ 8. Komisjon täidab ka teisi talle Narva õigusaktidega pandud ülesandeid;

3. peatükk

Õigused
§ 9. Komisjonil on temale ülesannete täitmiseks riigi ja Narva õigusaktidega sätestatud korras õigus:

1) esitada Linnavalitsusele komisjoni pädevusse kuuluvates küsimustes Narva õigusaktide eelnõusid;

2) saada linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud komisjonile pandud ülesannete täitmiseks;

3) kaasata oma töösse vajadusel täiendavaid spetsialiste ja eksperte;

4) kutsuda Komisjoni istungile asjast huvitatud osapooli;

5) teha ettepanekuid omavahelise koostöö ja töökorralduse kohta maakonna ja linna asutustega;

6) kasutada Narva õigusaktidega Komisjonile antud muid õigusi.

II  osa

JUHTIMINE JA TÖÖKORRALDUS

4. peatükk

Juhtimine
§ 10. Komisjoni tööd juhib komisjoni esimees, kelleks on vastava valdkonna abilinnapea. Komisjoni esimeest asendab linna peaarhitekt. 

§ 11. Komisjoni esimees:

1) juhib komisjoni tegevust ja vastutab komisjonile pandud ülesannete täitmise eest;

2) esitab Linnavalitsusele ettepanekuid komisjoni struktuuri ja koosseisu    kohta;

3) esindab komisjoni ilma täiendavate volitusteta suhetes füüsiliste ja juriidiliste isikutega.

§ 12. Komisjoni tegevust protokollib linna peaarhitekt.

5. peatükk

Töökorraldus
§ 13. Komisjoni töövormiks on koosolek. Komisjoni koosolekud on avalikud. Komisjoni koosolekud toimuvad vastavalt vajadusele. Koosolekud lepitakse kokku ning sellest teavitab komisjoni liikmeid komisjoni esimees vähemalt 1 päev enne komisjoni koosolekut;

§ 14. Komisjoni päevakorra saadab nädal enne komisjoni koosoleku toimumist komisjoni liikmetele linna peaarhitekt;

§ 15. Linna peaarhitekt tutvustab komisjoni koosolekul päevakorrapunkte.

§ 16. Koosoleku päevakorras olevate punktide lähtematerjalid on komisjoni liikmetele ja huvitatud isikutele tutvumiseks linna peaarhitekti tööruumides nädal enne komisjoni koosoleku toimumist;

§ 17. Komisjoni liikmed esitavad oma märkused ja ettepanekud komisjoni koosolekul. Komisjoni liikmel on õigus nõuda koosolekul väljaöeldud eriarvamuste kandmist protokolli esitades selleks koosoleku protokollijale eriarvamuse teksti.

§ 18. Komisjon vaatab läbi igale päevakorrapunktile esitatud märkused, teostab nende analüüsi ja kinnitab selle või jätab kinnitamata;

§ 19. Koosolekul on otsustusvõimeline, kui komisjoni koosolekust võtab osa vähemalt 2/3 komisjoni liikmetest.

§ 20. Komisjoni otsused võetakse vastu hääletades. Igal komisjoni liikmel on üks hääl. Komisjoni otsuse vastuvõtmiseks on vaja vähemalt 2/3 häälteenamust. Komisjoni liikmel ei ole õigust hääletamisest keelduda.

§ 21. Komisjoni märkused, läbivaatamise tulemus ja otsus protokollitakse ning protokoll allkirjastatakse komisjoni liikmete poolt.

§ 22. Kinnitatud protokoll lisatakse läbivaadatud dokumendile

III osa

RAKENDUSSÄTTED

6. peatükk

Ehituskomisjoni põhimääruse rakendamine

§ 23  Määrus jõustub ....

Tarmo Tammiste                                                               Ants Liimets               

Linnapea                                                                            Linnasekretär

